text: Ældre kvinde er død efter bilulykke
  18 august 2013 kl. 07.54
  Sammenstød mellem to biler nær Rødding kostede 81-årig kvinde livet.
  En trafikulykke nær Rødding har lørdag kostet en 81-årig kvinde livet.
  Kvinden var ifølge jv.dk passager i den ene af to biler, som stødte sammen lørdag eftermiddag på Skodborgvej.
  Den ene bil svingede ud foran den anden, og derefter skete kollisionen.
  De øvrige personer i bilerne slap med mindre alvorlige skader, men på sygehuset døde kvinden af sine kvæstelser.
  